ভারতের উপর শুল্ক নিয়ে ট্রাম্পের বিরুদ্ধেই প্রস্তাব মার্কিন সংসদে!

ওয়েব ডেস্ক : ভারতের (India) উপর দু’দফায় শুল্ক (Tariffs) চাপিয়েছেন মার্কিন প্রেসিডেন্ট ডোনাল্ড ট্রাম্প (Donald Trump)। কিন্তু, এই সিদ্ধান্ত নিয়ে এবার ট্রাম্পের বিরুদ্ধেই প্রস্তাব আনা হল মার্কিন সংসদে। জানা যাচ্ছে, হাউস অফ রিপ্রেজেন্টটিভের তিন সদস্য এই প্রস্তাব পেশ করেছেন। তাঁদের দাবি, ট্রাম্পের এমন সিদ্ধান্তের কারণে দাম বাড়ছে বহু পণ্যের। এমনকি অর্থনীতি ক্ষতিগ্রস্ত হতে পারে বলেও আশঙ্কা প্রকাশ করেছেন তাঁরা।

জানা গিয়েছে, ডেবোরা রস, মার্ক ভিসে এবং ভারতীয় বংশোদ্ভূত রাজা কৃষ্ণমূর্তি, এই তিন ডেমোক্র্যাট সদস্য ট্রাম্পের বিরুদ্ধে প্রস্তাব পেশ করেছেন। এ নিয়ে ডেবোরা রস জানিয়েছেন, ভারতের সঙ্গে বাণিজ্য ও বিনিয়োগের মাধ্যমে যুক্ত রয়েছে নর্থ ক্যারোলিনা। তবে ট্রাম্পের শুল্কের কারণে। সেই সম্পর্কে আঘাত এসেছে। যার কারণে ক্ষতিগ্রস্ত হতে পারে নর্থ ক্যারোলিনার অর্থনীতি। এমনই আশঙ্কা প্রকাশ করেছেন তিনি।

আরও খবর : এবার পাকিস্তানে পড়ানো হবে গীতা-মহাভারত!

অন্যদিকে রাজা কৃষ্ণমূর্তি বলেছেন, ট্রাম্প (Trump) আমেরিকার (America) সুরক্ষা বৃদ্ধি করছেন না, বরং সাপ্লাই লাইনে আঘাত হানছেন। এর ফলে পণ্যের পরিমান কমেছে। যার কারমে ক্ষতিগ্রস্ত হচ্ছেন মার্কিন কর্মীরাও। ভারত থেকে পণ্য আসা কমে যাওয়ার কারণে একাধিক জিনিসের দাম বাড়ছে বলেও জানিয়েছেন তিনি। তিনি আরও জানিয়েছেন, ভারতের উপর থেকে শুল্ক তুলে নেওয়া হলে পরিস্থিতি স্বাভাবিক হবে।

প্রসঙ্গত, বাণিজ্য চুক্তি না করার জন্য প্রথম দফায় ভারতের উপর ২৫ শতাংশ শুল্ক বসিয়েছিলেন ট্রাম্প। তার পরে রাশিয়া থেকে তেল কেনার ‘শাস্তি’ হিসাবে আরও ২৫ শতাংশ শুল্ক বসানো হয়েছিল। এমন শুল্ক নীতিকে প্রথম থেকেই বিরোধীতা করে আসছেন ট্রাম্প। এ নিয়ে মার্কিন আদালতেও চলছে মামলা।

উল্লেখ্য, ট্রাম্পের এমন শুল্কের কারণে ভারতের একাধিক ব্যাবসায় প্রভাব পড়েছে। এমনকি ভারতীয় ব্যবসায়ীরাও আমেরিকায় রফতানি কমিয়েছেন। যার ফলে সমস্যায় পড়েছেন মার্কিন নাগরিকরাই।